Source: http://ns.dsclex.ro/legislatie/2013/aprilie2013/mo2013_213.htm
Timestamp: 2019-12-06 00:36:59+00:00
Document Index: 19828402

Matched Legal Cases: ['articolul 11', 'articolul 16', 'articolul 2', 'articolul 3', 'articolul 10', 'articolul 11', 'articolul 12', 'Articolul 14', 'articolul 4', 'articolul 63', 'Articolul 5']

MONITORUL OFICIAL AL ROMÂNIEI Nr. 213/2013
Anul XXV - Nr. 213 LEGI, DECRETE, HOTĂRÂRI ŞI ALTE ACTE Luni, 15 aprilie 2013
91. - Lege pentru aprobarea Ordonanţei de urgenţă a Guvernului nr. 72/2012 privind aprobarea scoaterii din rezerva de stat, sub formă de împrumut, a cantităţii de 2.000 tone motorină pentru Societatea Naţională de Transport Feroviar de Călători „C.F.R. - Călători” – S.A.
365. - Decret privind promulgarea Legii pentru aprobarea Ordonanţei de urgenţă a Guvernului nr. 72/2012 privind aprobarea scoaterii din rezerva de stat, sub formă de împrumut, a cantităţii de 2.000 tone motorină pentru Societatea Naţională de Transport Feroviar de Călători „C.F.R. - Călători” - S.A.
92. - Lege pentru aprobarea Ordonanţei de urgenţă a Guvernului nr. 65/2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012
366. - Decret privind promulgarea Legii pentru aprobarea Ordonanţei de urgenţă a Guvernului nr. 65/2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012
95. - Lege pentru modificarea Legii cooperaţiei agricole nr. 566/2004
369. – Decret privind promulgarea Legii pentru modificarea Legii cooperaţiei agricole nr. 566/2004
96. - Lege pentru aprobarea Ordonanţei de urgenţă a Guvernului nr. 70/2012 privind modificarea şi completarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali
370. - Decret privind promulgarea Legii pentru aprobarea Ordonanţei de urgenţă a Guvernului nr. 70/2012 privind modificarea şi completarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali
97. - Lege pentru aprobarea Ordonanţei de urgenţă a Guvernului nr. 9/2012 privind asigurarea proprietarilor navelor în ceea ce priveşte creanţele maritime
371. - Decret privind promulgarea Legii pentru aprobarea Ordonanţei de urgenţă a Guvernului nr. 9/2012 privind asigurarea proprietarilor navelor în ceea ce priveşte creanţele maritime
98. - Lege privind aprobarea Ordonanţei de urgenţă a Guvernului nr. 47/2012 pentru modificarea şi completarea unor acte normative şi reglementarea unor măsuri fiscal-bugetare
372. - Decret pentru promulgarea Legii privind aprobarea Ordonanţei de urgenţă a Guvernului nr. 47/2012 pentru modificarea şi completarea unor acte normative şi reglementarea unor măsuri fiscal-bugetare
99. - Lege pentru aprobarea Ordonanţei Guvernului nr. 24/2011 privind unele masuri în domeniul evaluării bunurilor
373. - Decret privind promulgarea Legii pentru aprobarea Ordonanţei Guvernului nr. 24/2011 privind unele măsuri în domeniul evaluării bunurilor
154. - Hotărâre pentru completarea anexei nr. 2 la Hotărârea Guvernului nr. 965/2002 privind atestarea domeniului public al judeţului Dolj, precum şi al municipiilor, oraşelor şi comunelor din judeţul Dolj
156. - Hotărâre pentru modificarea şi completarea Hotărârii Guvernului nr. 416/2007 privind structura organizatorică şi efectivele Ministerului Afacerilor Interne, precum şi pentru modificarea unor acte normative
190. - Decizie privind încetarea exercitării, cu caracter temporar, de către domnul Robert Marius Cazanciuc a funcţiei publice temporar vacante din categoria înalţilor funcţionari publici de secretar general al Ministerului Afacerilor Externe
41. - Ordin al preşedintelui Agenţiei Naţionale pentru Resurse Minerale privind aprobarea Listei perimetrelor pentru concesionarea de activităţi de explorare privind concursul public de ofertă - Runda nr. 82/2013
pentru aprobarea Ordonanţei de urgenţă a Guvernului nr. 72/2012 privind aprobarea scoaterii din rezerva de stat, sub formă de împrumut, a cantităţii de 2.000 tone motorină pentru Societatea Naţională de Transport Feroviar de Călători „C.F.R. - Călători” - S.A.
Articol unic. - Se aprobă Ordonanţa de urgenţă a Guvernului nr. 72 din 27 noiembrie 2012 privind aprobarea scoaterii din rezerva de stat, sub formă de împrumut, a cantităţii de 2.000 tone motorină pentru Societatea Naţională de Transport Feroviar de Călători „C.F.R. - Călători” - S.A., publicată în Monitorul Oficial al României, Partea I, nr. 799 din 28 noiembrie 2012.
privind promulgarea Legii pentru aprobarea Ordonanţei de urgenţă a Guvernului nr. 72/2012 privind aprobarea scoaterii din rezerva de stat, sub formă de împrumut, a cantităţii de 2.000 tone motorină pentru Societatea Naţională de Transport Feroviar de Călători „C.F.R. - Călători” - S.A.
În temeiul prevederilor art. 77 alin. (1) şi ale art. 100 alin. {1) din Constituţia României, republicată,
Articol unic. - Se promulgă Legea pentru aprobarea Ordonanţei de urgenţă a Guvernului nr. 72/2012 privind aprobarea scoaterii din rezerva de stat, sub formă de împrumut, a cantităţii de 2.000 tone motorină pentru Societatea Naţională de Transport Feroviar de Călători „C.F.R. - Călători” - S.A. şi se dispune publicarea acestei legi în Monitorul Oficial al României, Partea I.
pentru aprobarea Ordonanţei de urgenţă a Guvernului nr. 65/2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012
Articol unic. - Se aprobă Ordonanţa de urgenţă a Guvernului nr. 65 din 6 noiembrie 2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012, publicată în Monitorul Oficial al României, Partea I, nr. 752 din 8 noiembrie 2012.
privind promulgarea Legii pentru aprobarea Ordonanţei de urgenţă a Guvernului nr. 65/2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012
Articol unic. - Se promulgă Legea pentru aprobarea Ordonanţei de urgenţă a Guvernului nr. 65/2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012 şi se dispune publicarea acestei legi în Monitorul Oficial al României, Partea I.
Articol unic. - Legea cooperaţiei agricole nr. 566/2004, publicată în Monitorul Oficial al României, Partea I, nr. 1.236 din 22 decembrie 2004, cu modificările şi completările ulterioare, se modifică după cum urmează:
„(2) Cooperativele agricole de gradul 1 sunt asociaţii de persoane fizice şi persoane fizice autorizate definite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoane fizice autorizate, întreprinderile individuale şi întreprinderile familiale, cu modificările şi completările ulterioare.
(3) Cooperativele agricole de gradul 2 sunt persoane juridice constituite din persoane fizice, persoane fizice autorizate definite potrivit Ordonanţei de urgenţă a Guvernului nr. 44/2008, cu modificările şi completările ulterioare, şi persoane juridice, după caz, în scopul integrării pe orizontală şi pe verticală a activităţii economice desfăşurate de acestea şi autorizate în conformitate cu prevederile prezentei legi.”
2. La articolul 11 alineatul (1), litera c) va avea următorul cuprins:
,,c) lista cu numele şi prenumele, locul şi data naşterii, domiciliul, codul numeric personal, cetăţenia persoanelor fizice, membrii fondatori, denumirea, numărul din registrul comerţului şi sediul persoanelor fizice autorizate, definite potrivit Ordonanţei de urgenţă a Guvernului nr. 44/2008, cu modificările şi completările ulterioare, şi a persoanelor juridice membri cooperatori.”
3. La articolul 16, partea introductivă a alineatului (3) va avea următorul cuprins:
„(3) Poate fi membru cooperator al unei cooperative agricole orice persoană fizică, persoană fizică autorizată, definită potrivit Ordonanţei de urgenţă a Guvernului nr. 44/2008, cu modificările şi completările ulterioare, sau persoană juridică care:”.
privind promulgarea Legii pentru modificarea Legii cooperaţiei agricole nr. 566/2004
Articol unic. - Se promulgă Legea pentru modificarea Legii cooperaţiei agricole nr. 566/2004 şi se dispune publicarea acestei legi în Monitorul Oficial al României, Partea I.
Articol unic. - Se aprobă Ordonanţa de urgenţă a Guvernului nr. 70 din 20 noiembrie 2012 privind modificarea şi completarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, publicată în Monitorul Oficial al României, Partea I, nr. 789 din 23 noiembrie 2012.
privind promulgarea Legii pentru aprobarea Ordonanţei de urgenţă a Guvernului nr. 70/2012 privind modificarea şi completarea Legii nr. 35/2008 pentru alegerea Camerei Deputaţilor si a Senatului şi pentru modificarea şi completarea Legii nr. 67/2004 pentru alegerea autorităţilor administraţiei
publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali
Articol unic. - Se promulgă Legea pentru aprobarea Ordonanţei de urgenţă a Guvernului nr. 70/2012 privind modificarea şi completarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 6772004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali şi se dispune publicarea acestei legi în Monitorul Oficial al României, Partea I.
pentru aprobarea Ordonanţei de urgenţă a Guvernului nr. 9/2012 privind asigurarea proprietarilor navelor în ceea ce priveşte creanţele maritime
Articol unic. - Se aprobă Ordonanţa de urgenţă a Guvernului nr. 9 din 3 aprilie 2012 privind asigurarea proprietarilor navelor în ceea ce priveşte creanţele maritime, publicată în Monitorul Oficial al României, Partea I, nr. 231 din 6 aprilie 2012, cu următoarele modificări şi completări:
1. La articolul 2, alineatul (1) şi partea introductivă a alineatului (3) se modifică şi vor avea următorul cuprins:
„Art. 2. - (1) Prezenta ordonanţă de urgenţă se aplică navelor maritime cu un tonaj brut mai mare sau egal cu 300.
(3) Aplicarea dispoziţiilor prezentei ordonanţe de urgenţă nu poate aduce atingere regimurilor juridice instituite prin următoarele instrumente:”.
2. La articolul 3, literele a)-c) se modifică şi vor avea următorul cuprins:
,,a) proprietarul navei - proprietarul înregistrat al unei nave maritime sau orice altă persoană, cum ar fi navlositorul navei nude, care răspunde de operarea navei;
b) asigurarea - asigurarea cu sau fără franşiză care cuprinde o asigurare de despăgubire sau altă formă efectivă de asigurare, o asigurare individuală ori o garanţie financiară care oferă condiţii similare de acoperire;
c) Convenţia din 1996 - textul consolidat al Convenţiei privind limitarea răspunderii pentru creanţe maritime, adoptată în cadrul Organizaţiei Maritime Internaţionale la Londra la 19 noiembrie 1976, astfel cum a fost amendată prin Protocolul din 1996, la care România a aderat prin Legea nr. 284/2006.”
„Art. 4. – Proprietarii navelor maritime care arborează pavilionul român sunt obligaţi să deţină o asigurare care să acopere răspunderea navelor respective.”
„Art. 5. - (1) Proprietarii navelor maritime care arborează pavilionul unui alt stat sunt obligaţi să deţină o asigurare care să acopere răspunderea navelor respective, în momentul în care acestea intră într-un port românesc.
(2) Obligaţia prevăzută la alin. (1) se aplică, în conformitate cu normele dreptului internaţional, şi proprietarilor navelor maritime care operează în marea teritorială a României, fără a intra în vreun port românesc.”
„Art. 6. - Asigurarea prevăzută la art. 4 sau 5, după caz, acoperă creanţele maritime care fac obiectul limitării prevăzute în Convenţia din 1996. Suma asigurată pentru fiecare navă pentru fiecare incident este egală cu valoarea maximă relevantă aplicabilă pentru limitarea răspunderii, astfel cum prevede Convenţia din 1996.”
„Art. 7. - Existenţa asigurării prevăzute la art. 4 sau 5 se dovedeşte prin unul sau mai multe certificate eliberate de furnizorul acesteia, ale căror originale se păstrează la bordul navei maritime respective.”
„Art. 9. - Orice inspecţie a unei nave maritime, care face escală într-un port românesc sau care operează în marea teritorială a României fără a intra în vreun port românesc, efectuată în conformitate cu dispoziţiile Directivei 2009/16/CE a Parlamentului European şi a Consiliului din 23 aprilie 2009 privind controlul statului portului, transpusă prin Hotărârea Guvernului nr. 811/2010 privind controlul statului portului, cuprinde si verificarea existenţei la bordul navei maritime a certificatelor prevăzute la art. 7, precum şi a valabilităţii acestora.”
8. La articolul 10, alineatul (2), litera b) a alineatului (4) şi alineatul (5) se modifică şi vor avea următorul cuprins:
„(2) înainte de a proceda la expulzarea navei maritime pentru motivele prevăzute la alin. (1), Autoritatea Navală Română acordă proprietarului navei respective un termen de 72 de ore lucrătoare pentru remedierea situaţiei, începând din momentul primirii de către comandantul navei a raportului de inspecţie. În cazul în care, în momentul expirării acestui termen sau la plecarea navei maritime, dacă aceasta are loc înainte de expirarea termenului, proprietarul navei nu prezintă certificatele de asigurare cerute, în original, Autoritatea Navală Română ia decizia de expulzare a navei.
b) Ministerului Transporturilor, pentru notificarea Comisiei Europene;
(5) Decizia de expulzare a navei maritime este aplicabilă din momentul emiterii ei şi se execută, de regulă, imediat după luarea la cunoştinţă de către comandantul navei respective. În cazul în care deficienţele constatate la navă în timpul controlului acesteia de către statul portului - în cadrul inspecţiei PSC - prezintă un pericol clar pentru siguranţa navigaţiei, sănătate sau mediu, Autoritatea Navală Română poate amâna executarea deciziei de expulzare până când stabileşte că nava poate naviga fără riscuri majore pentru siguranţa şi sănătatea pasagerilor şi a echipajului, pentru siguranţa altor nave şi pentru mediul marin.”
9. La articolul 11, alineatul (1) se modifică şi va avea următorul cuprins:
„Art. 11. - (1) Navelor maritime, indiferent de pavilionul pe care îl arborează, pentru care Autoritatea Navală Română a emis decizii de expulzare sau pentru care a primit notificări din partea autorităţilor competente ale altor state membre ale Spaţiului Economic European privind emiterea unor decizii de expulzare li se refuză accesul în orice port şi operarea în orice ioc din marea teritorială a României.”
10. La articolul 12, alineatul (3) se modifică şi va avea următorul cuprins:
„(3) Sancţiunea contravenţională se aplică comandantului navei maritime, care este reprezentantul legal al proprietarului navei.”
„(5) Cuantumul amenzilor contravenţionale, prevăzute la alin. (1), poate fi modificat prin hotărâre a Guvernului.”
„Art. 13. - Autoritatea Navală Română ţine evidenţa sancţiunilor contravenţionale aplicate navelor maritime care arborează pavilionul român, precum şi a deciziilor de expulzare a navelor maritime emise sau despre care a fost notificată de autorităţile competente ale statelor membre ale Uniunii Europene.”
13. Articolul 14 se modifică şi va avea următorul cuprins:
„Art. 14. - Ministerul Transporturilor va comunica Comisiei Europene textul prezentei ordonanţe de urgenţă.”
privind promulgarea Legii pentru aprobarea Ordonanţei de urgenţă a Guvernului nr. 9/2012 privind asigurarea proprietarilor navelor în ceea ce priveşte creanţele maritime
Articol unic. - Se promulgă Legea pentru aprobarea Ordonanţei de urgenţă a Guvernului nr. 9/2012 privind asigurarea proprietarilor navelor în ceea ce priveşte creanţele maritime şi se dispune publicarea acestei legi în Monitorul Oficial al României, Partea I.
Art. I. - Se aprobă Ordonanţa de urgenţă a Guvernului nr. 47 din 1 septembrie 2012 pentru modificarea şi completarea unor acte normative şi reglementarea unor măsuri fiscal-bugetare, publicată în Monitorul Oficial al României, Partea I, nr. 635 din 6 septembrie 2012, cu următoarele modificări şi completări:
„11. După articolul 4 se introduc două noi articole, articolele 41 şi 42, cu următorul cuprins:
«Măsuri pentru eliminare a arieratelor
Art. 41. - (1) În termen de 30 de zile calendaristice de la aprobarea bugetelor prevăzute la art. 1 alin. (2), precum şi de la aprobarea rectificărilor bugetare, ordonatorii de credite au obligaţia de a notifica prestatorilor, executanţilor şi furnizorilor cu care au încheiate contracte valoarea maximă în limita căreia se pot executa lucrări, presta servicii şi livra bunuri, valoare calculată ca diferenţă dintre creditele bugetare şi sumele aferente plăţilor restante.
(2) Ordonatorii de credite au obligaţia de a întocmi şi de a actualiza, după caz, împreună cu prestatorii, executanţii şi furnizorii, graficele de execuţie/livrare atât fizice, cât şi valorice, anexe la contracte, aferente anului bugetar, în funcţie de valoarea maximă calculată conform alin. (1).
Verificarea încadrării angajamentelor în bugetele aprobate
Art. 42. - Proiectele angajamentelor legale din care rezultă cheltuieli pentru investiţii publice, iniţiate de unităţile/subdiviziunile administrativ-teritoriale şi instituţiile publice din subordinea acestora, indiferent de sistemul de finanţare, se transmit unităţilor teritoriale ale Trezoreriei Statului în vederea avizării din punctul de vedere al încadrării sumelor în creditele de angajament şi bugetare rămase disponibile. Unităţile/Subdiviziunile administrativ-teritoriale pot încheia angajamente legale noi numai pentru proiectele avizate de către unităţile teritoriale ale Trezoreriei Statului.»„
2. La articolul I, punctul 11 se modifică şi va avea următorul cuprins:
„11. La articolul 63, alineatul (43) se modifică şi va avea următorul cuprins:
«(43) În cazul împrumuturilor pentru refinanţarea datoriei publice locale, totalul datoriilor anuale, reprezentând rate scadente de capital, dobânzi şi comisioane aferente împrumuturilor refinanţare, nu se ia în considerare la determinarea încadrării în limita prevăzută la alin. (4). Totalul datoriilor anuale, reprezentând rate scadente de capital, dobânzi şi comisioane aferente împrumuturilor contractate şi/sau garantate de unităţile/subdiviziunile administrativ-teritoriale pentru asigurarea prefinanţării şi/sau cofinanţării proiectelor care beneficiază de fonduri externe nerambursabile de preaderare şi postaderare de la Uniunea Europeană, nu se ia în considerare la determinarea încadrării în limita prevăzută la alin. (4).»„
Art. II. - În aplicarea prevederilor art. 42 din Legea nr. 273/2006 privind finanţele publice locale, publicată în Monitorul Oficial al României, Partea I, nr. 618 din 18 iulie 2006, cu modificările şi completările ulterioare, inclusiv cu cele aduse prin prezenta lege, Ministerul Finanţelor Publice emite în termen de 30 de zile de la data intrării în vigoare a prezentei legi norme metodologice aprobate prin ordin al ministrului finanţelor publice, care se publică în Monitorul Oficial al României, Partea I.
pentru promulgarea Legii privind aprobarea Ordonanţei de urgenţă a Guvernului nr. 47/2012 pentru modificarea şi completarea unor acte normative şi reglementarea unor măsuri fiscal-bugetare
Articol unic. - Se promulgă Legea privind aprobarea Ordonanţei de urgenţă a Guvernului nr. 47/2012 pentru modificarea şi completarea unor acte normative şi reglementarea unor măsuri fiscal-bugetare şi se dispune publicarea acestei legi în Monitorul Oficial al României, Partea I.
Art. I. - Se aprobă Ordonanţa Guvernului nr. 24 din 30 august 2011 privind unele măsuri în domeniul evaluării bunurilor, adoptată în temeiul art. 1 pct. 1.12 din Legea nr. 131/2011 privind abilitarea Guvernului de a emite ordonanţe, publicată în Monitorul Oficial al României, Partea I, nr. 628 din 2 septembrie 2011, cu următoarele modificări:
„c) cel puţin un membru al consiliului de administraţie sau administratorul unic al societăţii reglementate de Legea societăţilor nr. 31/1990, republicată, cu modificările şi completările ulterioare, să deţină calitatea de evaluator autorizat;”.
Art. II. - (1) Denumirea „Uniunea Naţională a Evaluatorilor Autorizaţi din România”, respectiv „Uniunea” din cuprinsul Ordonanţei Guvernului nr. 24/2011 privind unele măsuri în domeniul evaluării bunurilor se înlocuieşte cu denumirea „Asociaţia Naţională a Evaluatorilor Autorizaţi din România”, respectiv „Asociaţia”.
(2) în cuprinsul celorlalte acte normative în vigoare, denumirea „Uniunea Naţională a Evaluatorilor Autorizaţi din România” se înlocuieşte cu denumirea „Asociaţia Naţională a Evaluatorilor Autorizaţi din România”.
Bucureşti,12 aprilie 2013.
privind promulgarea Legii pentru aprobarea Ordonanţei Guvernului nr. 24/2011 privind unele măsuri în domeniul evaluării bunurilor
Articol unic. - Se promulgă Legea pentru aprobarea Ordonanţei Guvernului nr. 24/2011 privind unele măsuri în domeniul evaluării bunurilor şi se dispune publicarea acestei legi în Monitorul Oficial al României, Partea I.
pentru completarea anexei nr. 2 la Hotărârea Guvernului nr. 965/2002 privind atestarea domeniului public al judeţului Dolj, precum şi al municipiilor, oraşelor şi comunelor din judeţul Dolj
Articol unic. - Anexa nr. 2 „Inventarul bunurilor care aparţin domeniului public al Municipiului Craiova” la Hotărârea Guvernului nr. 965/2002 privind atestarea domeniului public al judeţului Dolj, precum şi al municipiilor, oraşelor şi comunelor din judeţul Dolj, publicată în Monitorul Oficial al României, Partea I, nr. 687 şi 687 bis din 18 septembrie 2002, cu modificările şi completările ulterioare, se completează după cum urmează:
- la secţiunea I „Bunuri imobile”, după poziţia nr. 7.000 se introduce o nouă poziţie, poziţia nr. 7.001, potrivit anexei care face parte integrantă din prezenta hotărâre.
Completări la inventarul bunurilor care aparţin domeniului public al municipiului Craiova
Suprafaţa = 49,38 ha
Tarlaua 53
Parcela 575
Nr. cadastral 13025
Carte funciară nr. 211127
Nr. CF vechi: nr. 22562 (provenită din conversia de pe hârtie a CF nr. 22562)
19.844.290
Domeniul public al municipiului Craiova, conform Hotărârii Consiliului Local nr. 524/2009, modificată prin Hotărârea nr. 44/2010
pentru modificarea şi completarea Hotărârii Guvernului nr. 416/2007 privind structura organizatorică şi efectivele Ministerului Afacerilor Interne, precum şi pentru modificarea unor acte normative
Art. I. - Hotărârea Guvernului nr. 416/2007 privind structura organizatorică şi efectivele Ministerului Afacerilor Interne, publicată în Monitorul Oficial al României, Partea I, nr. 311 din 10 mai 2007, cu modificările şi completările ulterioare, se modifică şi se completează după cum urmează:
„Art. 1. - (1) Aparatul central al Ministerului Afacerilor Interne are structura organizatorică stabilită potrivit organigramei prevăzute în anexa nr. 1. În cadrul fiecăreia dintre structurile prevăzute în organigramă, prin ordin al ministrului, se pot înfiinţa, desfiinţa şi reorganiza birouri, servicii şi direcţii, după caz, în condiţiile prevăzute de lege.
(2) în activitatea de conducere şi reprezentare, ministrul este ajutat de 4 secretari de stat, 4 subsecretari de stat şi secretarul general.
(3) Secretarul general este ajutat de 3 secretari generali adjuncţi. Secretarul general şi secretarii generali adjuncţi sunt numiţi şi eliberaţi din funcţie în condiţiile legii.
(4) Coordonarea de către ministru, secretarii de stat şi secretarul general a structurilor din aparatul central şi a instituţiilor şi structurilor aflate în subordinea/în coordonarea/în cadrul ministerului se stabileşte prin ordin al ministrului afacerilor interne.
(5) în baza şi în executarea ordinelor şi instrucţiunilor emise de ministru, secretarii de stat şi secretarul general emit dispoziţii în domeniul de competenţă, obligatorii pentru toate instituţiile şi structurile ministerului, indiferent de subordonarea acestora, cu respectarea prevederilor legale şi cu avizul secretarului de stat/secretarului general care coordonează structurile vizate.”
„Art. 3. - (1) în subordinea, în coordonarea sau, după caz, în cadrul ministerului funcţionează unităţi, instituţii şi structuri, prevăzute în anexa nr. 2
(2) Ministrul stabileşte structura organizatorică a unităţilor, instituţiilor şi structurilor din subordinea/din cadrul ministerului şi aparatului centra!, precum şi a organelor şi unităţilor centrale de specialitate, unităţilor teritoriale şi altor componente constituite în condiţiile legii ca instituţii civile ori militare, cu excepţia situaţiei când aceasta este prevăzută în acte normative de nivel superior. În cadrul acestor structuri organizatorice, prin ordin al ministrului, se pot înfiinţa, desfiinţa, reorganiza, disloca şi redisloca structuri, unităţi, institute, ateliere de reparaţii sau de producţie similare, până la nivel de birou, serviciu, sector, direcţie, direcţie operativă, direcţie generală, batalion inclusiv, în limita posturilor şi a fondului de salarii, aprobate.”
„Art. 4. - Numărul posturilor, pe timp de pace şi mobilizare, este cel prevăzut în anexele nr. 3 şi 4*).”
„Art. 5. - Anexele nr. 1-4 fac parte integrantă din prezenta hotărâre.”
7. Anexele nr. 1-3 se modifică şi se înlocuiesc cu anexele nr. 1-3 care fac parte integrantă din prezenta hotărâre.
8. După anexa nr. 3 se introduce o nouă anexă, anexa nr. 4, având conţinutul prevăzut în anexa nr. 4 care face parte integrantă din prezenta hotărâre.
Art. II. - Alineatul (3) al articolului 1 din Hotărârea Guvernului nr. 1.380/2009 privind înfiinţarea, organizarea, funcţionarea şi atribuţiile Administraţiei Naţionale a Rezervelor de Stat şi Probleme Speciale, publicată în Monitorul Oficial al României, Partea I, nr. 815 din 27 noiembrie 2009, cu modificările ulterioare, se modifică şi va avea următorul cuprins:
„(3) Administraţia Naţională face parte din structurile aflate în subordinea Ministerului Afacerilor Interne.”
Art. III. - Alineatul (1) al articolului 3 din Hotărârea Guvernului nr. 1.110/2010 privind componenţa, atribuţiile şi modul de organizare ale Grupului de lucru interinstituţional pentru protecţia infrastructurilor critice, publicată în Monitorul Oficial al României, Partea I, nr. 757 din 12 noiembrie 2010, se modifică şi va avea următorul cuprins:
„Art. 3. - (1) Secretariatul tehnic permanent al grupului de lucru se asigură de Ministerul Afacerilor Interne, prin Centrul de coordonare a protecţiei infrastructurilor critice.”
Art. IV. - Articolul 5 din Hotărârea Guvernului nr. 39/2007 privind funcţionarea Ansamblului artistic „Ciocârlia” al Ministerului Afacerilor Interne, publicată în Monitorul Oficial al României, Partea I, nr. 53 din 23 ianuarie 2007, se modifică şi va avea următorul cuprins:
„Art. 5. - (1) Finanţarea cheltuielilor curente şi de capital ale ansamblului se asigură din venituri proprii şi sume acordate de la bugetul de stat, prin bugetul Ministerului Afacerilor Interne.
(2) Veniturile proprii prevăzute la alin. (1) provin din desfăşurarea de spectacole şi concerte folclorice, precum şi din participarea ansamblului la organizarea de festivaluri artistice ori acţiuni de protocol.
(3) Excedentele rezultate din execuţia bugetului Ministerului Afacerilor Interne pentru această activitate, finanţată în condiţiile alin. (1), se regularizează la sfârşitul anului cu bugetul de stat, în limita sumelor primite de la acesta.”
Art. V. - Încadrarea personalului în numărul de posturi aprobat şi în noua structură organizatorică se face în termenele şi cu respectarea condiţiilor prevăzute de legislaţia în vigoare pentru fiecare categorie de personal.
*) Anexele nr. 3 şi 4 nu se publică, fiind clasificate potrivit legii, şi se comunica instituţiilor interesate.
Unităţi, Instituţii şi structuri aflate în subordinea/în coordonarea/în cadrul Ministerului Afacerilor Interne
A. Unităţi, instituţii şi structuri aflate în subordinea/în cadrul Ministerului Afacerilor Interne
1. Departamentul de Informaţii şi Protecţie Internă
2. Direcţia audit public intern - structuri teritoriale
3. Direcţia Generală Anticorupţie
4. Agenţia Naţională Antidrog - la nivel de direcţie
5. Agenţia Naţională împotriva Traficului de Persoane - la nivel de direcţie
6. Administraţia Naţională a Rezervelor de Stat şi Probleme Speciale
7. Oficiul Responsabilului cu Protecţia Datelor Personale
8. Instituţia Prefectului - 42
9. Direcţia Generală de Paşapoarte
10. Direcţia Regim Permise de Conducere şi înmatriculare a Vehiculelor
11. Inspectoratul General pentru Situaţii de Urgenţă
13. Inspectoratul General pentru Imigrări
14. Arhivele Naţionale
15. Academia de Poliţie .Alexandru Ioan Cuza”
16. Institutul de Studii pentru Ordine Publică
17. Poliţia Română
18. Jandarmeria Română
19. Politia de Frontieră Română
20. Inspectoratul General de Aviaţie al Ministerului Afacerilor Interne
21. Centrul Naţional SIS - la nivel de direcţie
22. Centrul de Psihosociologie al Ministerului Afacerilor Interne - la nivel de direcţie
23. Casa de Pensii Sectorială a Ministerului Afacerilor Interne
24. Clubul Sportiv „Dinamo” Bucureşti
25. Structuri subordonate unor unităţi centrale
B. Unităţi, instituţii şi structuri aflate în coordonarea Ministerului Afacerilor Interne
- Societatea Comercială COMICEX - S.A.
privind încetarea exercitării, cu caracter temporar, de către domnul Robert Marius Cazanciuc a funcţiei publice temporar vacante din categoria înalţilor funcţionari publici de secretar general al Ministerului Afacerilor Externe
Articol unic. - La data intrării în vigoare a prezentei decizii încetează exercitarea, cu caracter temporar, a funcţiei publice temporar vacante din categoria înalţilor funcţionari publici de secretar general al Ministerului Afacerilor Externe de către domnul Robert Marius Cazanciuc.
Bucureşti, 15 aprilie 2013.
privind aprobarea Listei perimetrelor pentru concesionarea de activităţi de explorare privind concursul public de ofertă - Runda nr. 82/2013
Art. 1. - Agenţia Naţionala pentru Resurse Minerale, în calitate de autoritate competentă abilitată să aplice prevederile Legii minelor nr. 85/2003, cu modificările şi completările ulterioare, organizează concurs public de oferte pentru concesionarea de activităţi miniere de explorare în perimetrele aprobate potrivit prezentului ordin.
Art. 2. - Se aprobă Lista perimetrelor pentru concesionarea de activităţi de explorare privind concursul public de ofertă - Runda nr. 82/2013, prevăzută în anexa care face parte integrantă din prezentul ordin.
Art. 3. - (1} Ofertele redactate în limba română vor fi depuse, în original şi în copie, potrivit legii, la sediul Agenţiei Naţionale pentru Resurse Minerale din municipiul Bucureşti, str. I.D. Mendeleev nr. 36-38, sectorul 1.
Art. 4. - Ofertele persoanelor juridice române sau străine interesate vor cuprinde, cu respectarea prevederilor art. 42-45 din Normele pentru aplicarea Legii minelor nr. 85/2003, aprobate prin Hotărârea Guvernului nr. 1.208/2003, cu modificările ulterioare, următoarele documente şi informaţii;
I. Plic exterior
b) declaraţie cuprinzând date şi informaţii privind ofertantul, respectiv denumirea, sediul social, codul unic de înregistrare, capitalul social, asociaţii/acţionarii, precum şi numele, funcţia, telefonul/faxul persoanei împuternicite de ofertant cu care se vor face comunicările;
e) liste cuprinzând menţionarea datelor şi informaţiilor incluse în fondul geologic naţional şi/sau în fondul naţional de resurse/rezerve minerale, utilizate la elaborarea ofertei; în cazul utilizării de date şi informaţii publice referitoare la resurse minerale se va indica sursa din care provin acestea;
f) dovada privind deţinerea legală a datelor şi informaţiilor incluse în fondul geologic naţional şi/sau în fondul naţional de resurse/rezerve minerale, utilizate la elaborarea ofertei,
respectiv factura emisă de Agenţia Naţională pentru Resurse Minerale şi ordinul de plată sau chitanţa corespunzătoare, precum şi acordul de confidenţialitate pentru utilizarea datelor şi informaţiilor geologice încheiat între ofertant şi Agenţia Naţională pentru Resurse Minerale;
- documentaţie privind dotarea tehnică a ofertantului, care va cuprinde cel puţin informaţii privind instalaţiile şi utilajele specifice activităţilor miniere de cercetare geologică, deţinute de ofertant, şi titlul deţinerii acestora, precum şi personalul ofertantului, inclusiv personalul de specialitate specific activităţilor miniere, şi un memoriu cuprinzând prezentarea activităţilor miniere executate sau în curs de executare, în cazul ofertanţilor cu dotare tehnică proprie, neatestaţi de Agenţia Naţională pentru Resurse Minerale; sau
Art. 6. - (1) în vederea formulării ofertelor, Agenţia Naţională pentru Resurse Minerale pune la dispoziţia persoanelor juridice interesate date şi informaţii geologice existente în fondul geologic naţional şi/sau în fondul naţional de resurse/rezerve minerale.
Art. 8. - {1) Organizarea şi desfăşurarea concursului public de ofertă pentru concesionarea de activităţi de explorare se realizează în conformitate cu prevederile Hotărârii Guvernului nr. 1.208/2003 privind aprobarea Normelor pentru aplicarea Legii minelor nr. 85/2003, cu modificările ulterioare.
(2) Modalitatea de evaluare a capacităţii financiare, a capacităţii tehnice, a programului de explorare şi a proiectului tehnic de refacere a mediului, precum şi datele-limită ale evaluării ofertelor şi cea a declarării câştigătorului pot fi obţinute gratuit de participanţii la concursul public de ofertă de la sediul Agenţiei Naţionale pentru Resurse Minerale.
(3) Relaţii suplimentare pot fi obţinute la sediul Agenţiei Naţionale pentru Resurse Minerale sau la telefon: 021 317.00.96, 021 317.00.18, 021 317.00.94 sau 021 317.00.95.
perimetrelor pentru concesionarea de activităţi de explorare privind concursul public de ofertă - Runda nr. 82/2013
Păltiniş Sud
Rontau sud-est